HTC พุ่ง 7% ทุบสถิติออลไทม์ไฮ ลุ้นผลงานไตรมาส 3 กำไรโตเด่น
HTC พุ่ง 7% ทุบสถิติออลไทม์ไฮ ลุ้นผลงานไตรมาส 3 กำไรโตเด่น ล่าสุดอยู่ที่ 33.50 บาท บวก 2.25 บาท หรือ 7.20% มูลค่าซื้อขาย 68.91 ล้านบาท
HTC พุ่ง 7% ทุบสถิติออลไทม์ไฮ ลุ้นผลงานไตรมาส 3 กำไรโตเด่น ล่าสุดอยู่ที่ 33.50 บาท บวก 2.25 บาท หรือ 7.20% มูลค่าซื้อขาย 68.91 ล้านบาท
30 ต.ค. 2563

ผู้สื่อข่าวรายงานว่า ราคาหุ้น บริษัท หาดทิพย์ จำกัด (มหาชน) หรือ HTC  ล่าสุด ณ เวลา 15.07 น. อยู่ที่ 33.50 บาท บวก 2.25 บาท หรือ 7.20% สูงสุดที่ 34 บาท ต่ำสุดที่ 31 บาท ด้วยมูลค่าซื้อขาย 68.91 ล้านบาท โดยราคาหุ้นปรับตัวขึ้นทำจุดสูงสุดนับตั้งแต่เข้าซื้อขายในตลาดหลักทรัพย์

ทั้งนี้ บล.โนมูระ พัฒนสิน ระบุในบทวิเคราะห์ ประเมินราคาเป้าหมาย HTC ที่ 34.50 บาท โดย HTC เป็นผู้นำที่ได้รับสิทธิผลิตและจำหน่าย Coca-cola, Sprite, Fanta ฯลฯ ใน 14 จังหวัดภาคใต้ ด้วย Market share สูงถึง 83.8% ประเมินกำไร ไตรมาส 3/63 ยังเด่นมาก คาด 168 ล้านบาท เพิ่มขึ้น 65% เมื่อเทียบจากปีก่อน แต่ลดลง 12% เมื่อเทียบจากไตรมาสก่อน จากอัตรากำไรที่ขยายต่อเนื่อง ทั้ง Gross margin และการลดค่าใช้จ่าย SG&amp;A เป็นภาพเดียวกับกลุ่มเครื่องดื่ม และคาดกำไรยังดีต่อเนื่องเข้า High season สู่ครึ่งปีแรกปี 2564 ปัจจัยผลักดันหลักจากการคุมค่าใช้จ่ายและการย้ายโรงงานทำให้ประสิทธิภาพผลิตดีขึ้น